ঢাকা চট্টগ্রাম মহাসড়কের ফেনী ফতেপুর এলাকায় চার লেন প্রকল্পের আওতায় রেল ক্রসিংয়ে ওভারপাস নির্মিত হওয়ায় ওই এলাকায় কয়েকমাস ধরে যানযট লেগে থাকে। আশপাশের বিকল্প সড়কগুলো দিয়ে যানবাহন চলাচল করায় যানজটের মাত্রা এতোটা প্রকট আকার ধারণ করেনি। হঠাৎ করে গত চার দিন ধরে যানযটের মাত্রা বিগত যে কেন রেকর্ডকে ছাড়িয়ে যায়। মহাসড়ক ছাড়িয়ে বিকল্প সড়ক এমনকি গ্রামীণ সড়কগুলোতেও এর প্রভাব পড়ে। শুক্রবার সকাল ১০টায় একটি বাস যোগে ঢাকা থেকে চট্টগ্রামের উদ্দ্যেশ্যে রওয়ানা দেন জাহাজের মাষ্টার শামসুদ্দিন। ৫ ঘন্টায় চট্টগ্রাম পৌছানোর কথা। ওইদিন দুপুর ২টায় কুমিল্লার চৌদ্দগ্রাম এসে গাড়ি আর চলেনা। দেখতে দেখতে শুক্রবার দিন ও রাত ওই স্থানে কেটে যায় তার। পরে শনিবার সকালে ওই গাড়ি থেকে নেমে সিএনজি অটোরিক্সা ও ছোট ছোট গাড়ি করে দুপুর ১২ টায় চট্টগ্রাম এসে পৌঁছান তিনি। এই চিত্র শুধু শামসুদ্দিনের নয় হাজার হাজার যাত্রীর।